stanford-oval/wikipedia huggingface dataset:
Fosnes

Fosnes on entinen Norjan kunta Pohjois-Trøndelagin läänissä, Namsosin pohjoispuolella. Se rajoittui idässä Høylandetiin ja pohjoisessa Nærøyhin. Kuntaan kuuluivat Jøan saari, Elvalandetin saaren pohjoisosa sekä 29 kilometrin pituisen Salsvatnetin molemminpuoliset alueet. Vuoden 2020 alussa Fosnes liitettiin Namsosiin.
Aiheesta muualla

Kuvia tai muita tiedostoja aiheesta Fosnes Wikimedia Commonsissa
Flylow

| Flylow> Tiedot |
| --- | --- |
Toiminnassa:  2002–
Kotipaikka:  Suomi
Laulukieli:  englanti
Jäsenet:  Pauli Hauta-aho   Ukko Kaarto   Marko Haataja   Veli-Matti Mattila  
Entiset jäsenet:  Wilson Salomaa  
Levy-yhtiö:  Parole Records  
Infobox OKNimi-testi OK: 
Flylow oli helsinkiläinen popyhtye. Sen jäseniniä olivat kitaristi "Paul" Pauli Hauta-aho, laulaja-kitaristi "Luke" Ukko Kaarto, basisti Marko Haataja, ja rumpali "Jay"  Veli-Matti Mattila. Yhtyeen nimi oli aikaisemmin Flylow Organization, joka myöhemmin lyheni pelkäksi Flylowksi. Aiemmin basistina toimi "Wilson" Wilson Salomaa.
Yhtyeen hajottua sen jäsenistä Hauta-Aho ja Haataja perustivat The Blanko-yhtyeen.
Diskografia > Albumit

Bridges (2005)
Diskografia > Singlet

Brand New Boy (2003)
Eritrea olympialaisissa

Eritrea osallistui olympialaisiin ensimmäisen kerran Sydneyn vuoden 2000 kesäolympialaisissa ja on osallistunut kaikkiin kesäolympialaisiin siitä lähtien.  Talviolympialaisiin se osallistui ensimmäisen kerran Pyeongchangissa 2018.
Eritrean ainoa olympiamitalisti on yleisurheilija Zersenay Tadese. Hän sijoittui pronssille Ateenan 2004 olympialaisten 10 000 metrin juoksussa.
Olympiamitalit urheilumuodoittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Laji | Kultaa | Hopeaa | Pronssia | Yhteensä | Sija |
|  Yleisurheilu | 0 | 0 | 1 | 1 | 98 |
| Yhteensä | 0 | 0 | 1 | 1 | 146 |
Lähteet:
Mitalit kesäolympialaisittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Olympialaiset | Kultaa | Hopeaa | Pronssia | Yhteensä | Sija |
2000  2000 Sydney: 0
| 2004  2004 Ateena | 0 | 0 | 1 | 1 | 71 |
2008  2008 Peking: 0
2012  2012 Lontoo: 0
2016  2016 Rio de Janeiro: 0
2020  2020 Tokio: 0
| Yhteensä | 0 | 0 | 1 | 1 | 146 |
Lähteet:
Olympiamitalistit

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 3 Pronssia | Zersenay Tadese | 2004  2004 Ateena |  Yleisurheilu | Miesten 10 000 m juoksu |
Lähteet:
Flyr

| Flyr |
| --- | --- |

 IATA: FS  –  ICAO: FOX 
Kutsukoodi:  GREENSTAR
Perustettu:  14. elokuuta 2020
Lakkautettu:  1. helmikuuta 2023
Laivaston koko:  12
Solmukohdat:  Gardermoenin lentoasema, Oslo
Kotipaikka:  Oslo, Norja
Yhtiön sivut:  flyr.com
Flyr (IATA: FS, ICAO: FOX, kutsukoodi: GREENSTAR) oli norjalainen halpalentoyhtiö. Sen kotipaikka oli Oslo ja solmukohta Gardermoenin lentoasema.
Historia

Flyr jätti toimilupahakemuksen Norjan ilmailuviranomaisille 28. lokakuuta 2020. Se sai alkuvuonna 2021 kerättyä 600 miljoonan Norjan kruunun rahoituksen ja aloitti lennot vuokratuilla Boeing 737-800 -koneilla 1. kesäkuuta.
Flyr joutui loppuvuodesta 2022 talousvaikeuksiin, joiden vuoksi se haki uutta pääomaa ja suunnitteli vuokraavansa lentokoneita muille lentoyhtiöille selviytyäkseen talvikauden yli. Marraskuussa 2022 Norjan kuluttajaviranomainen neuvoi matkustajia maksamaan Flyrin lentoliput luottokortilla yhtiön konkurssiuhan vuoksi. Rahoitussuunnitelmien epäonnistuttua Flyr ilmoitti 1. helmikuuta 2023 hakeutuneensa konkurssiin ja lopettavansa kaikki lennot välittömästi.
Laivasto

Toiminnan lopettamisen aikaan Flyrin laivastoon kuuluivat seuraavat lentokoneet:
6 Boeing 737-800
6 Boeing 737 MAX 8 (4 tilauksessa)
Flyrin Boeing 737 MAX 8 Oslossa lokakuussa 2022.
Fosna-Folket

| Fosna-Folket |
| --- | --- |

Lehtityyppi:  paikallislehti
Kustantaja:  Polaris Media
Levikki:  7 209 (2020)
Perustettu:  1964
Päätoimittaja:  Gunn Kari Hegvik
Kotikunta:  Ørland
Kotimaa:  Norja
Kieli:  norja
Aiheesta muualla
Kotisivu
Fosna-Folket on norjalainen vuonna 1964 perustettu paikallislehti, jonka toimitus on Brekstadissa Ørlandin kunnassa. Lehti kuuluu Polaris Media -konserniin.
Aiheesta muualla

Lehden verkkosivut (norjaksi)
Est (Burkina Faso)

| Est |
| --- | --- |
 Näkymä Tambargaan Kompiengan provinssissa.
 Sijainti
Valtio:  Burkina Faso
Hallinto:  
 – hallinnollinen keskus:  Fada N’Gourma
Pinta-ala:  46 694 km²
Väkiluku (2006):  1 212 284
Est on hallintoalue Burkina Fason itäosassa. Sen pääkaupunki on Fada N’Gourma. Alueella on vuoden 2006 väestönlaskennan mukaan 1 212 284 asukasta. Sen pinta-ala on 46 694 neliökilometriä.
Maantiede, ilmasto ja luonto

Vuonna 2001 perustettu alue käsittää 17 % Burkina Fason pinta-alasta. Se rajoittuu lännessä Centre-Estin ja Centre-Nordin ja pohjoisessa Sahelin alueisiin sekä idässä Nigeriin ja etelässä Beniniin ja Togoon. Alue on pitkäaikaisen eroosion kuluttamaa puolitasankoa. Keskikorkeus on 400 metriä. Vesistöjä ovat Pendjari, Sirba ja Tapoa. Pendjarin sivujoen Oualin varrella sijaitsee Kompiengan patoallas.
Ilmasto on sudanilais-sahelilainen. Vuotuinen sademäärä on 900–1100 millimetriä. Sadekausi kestää toukokuusta syyskuuhun..
Kasvillisuus on aroa, pensas- ja metsäsavannia ja galleriametsiä. Pinta-alasta yli kymmenesosa on luonnonsuojelualuetta. Alueella sijaitsevat muun muassa Arlyn kansallispuisto ja W-kansallispuisto.
Hallinnollinen jako ja asutus

Alueeseen kuuluu viisi provinssia, 27 departementtia, viisi kaupunkikuntaa, 22 maalaiskuntaa ja 765 tai 806 kylää. Provinssit ovat Gnagna, Gourma, Komondjari, Kompienga ja Tapoa. Kaupunkeja ovat niiden keskuspaikat Bogandé, Diapaga, Fada N’Gourma, Gayéri ja Pama.
Alueella asuu 8,6 % Burkina Fason väestöstä. Kaupunkiväestön osuus on 6,6 %, mikä on huomattavasti alle maan keskiarvon (22,7 %).
Asukkaista kaksi kolmasosaa on gurmia. Lisäksi on moseja ja fulbeja. Puhutuimmat kielet ovat gurma (66,1 %), moore (15,6 %) ja fulani (12,9 %). Muslimeja on 38,2 %, animisteja 30,7 %, katolisia 17,9 % ja protestantteja 11,2 %.
Talous

Väestöstä 93 % harjoittaa maanviljelyä ja karjanhoitoa. Muita elinkeinoja ovat kaupankäynti ja käsityöammatit.
Fosse Way

Roomalaisteiden verkko, Fosse Way punaisella.
Fosse Way oli roomalainen tie Englannissa. Sitä pitkin pääsi Exeteristä (Isca Dumnoniorum) Lincolnshiren Lincolniin (Lindum Colonia) Ilchesterin (Lindinis), Bathin (Aquae Sulis), Cirencesterin (Corinium) ja Leicesterin (Ratae Corieltauvorum) kautta. Se oli noin neljäsataa kilometriä pitkä.
Tiessä on erikoista sen suoruus: mikään kohta ei poikkea kymmentä kilometriä sen päätepisteiden väliseltä suoralta, ja tie tekee kaksi 25 asteen kaarretta eikä sitä jyrkempiä mutkia. Siitä erkanee Icknield Street lähellä Bourton-on-the-Wateria, Ilchesteristä lähtee haara Dorchesteriin, ja lähellä Cirencesteriä ovat risteykset Erming Streetin ja Akeman Streetin kanssa.
Aiheesta muualla

Kuvia tai muita tiedostoja aiheesta Fosse Way Wikimedia Commonsissa
Fantasia (täsmennyssivu)

Fantasia voi viitata seuraaviin asioihin:
fantasia, taiteen ja pelien lajityyppi
seksifantasia, seksuaalinen mielikuva
Fantasia, Walt Disneyn tuottama piirroselokuva vuodelta 1940
Fantasia, pietarsaarelainen progressiivista rockia soittava yhtye
Fantasia, pietarsaarelaisyhtyeen ainut albumi
Fantasia Barrino, yhdysvaltalainen laulaja
Fantasia, Finnkinon elokuvateatteri Jyväskylässä
1224 Fantasia, asteroidi
Fantasia (maalaus), Magnus Enckellin kaksi samannimistä teosta vuodelta 1895.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fantasia”, voi hakea sivunnimihaulla, laajalla sivunnimihaulla tai tekstihaulla.
FireBlades

FireBlades on Tapparan taitoluistelijoiden (TapTL) tamperelainen muodostelmaluistelujoukkue, joka on perustettu vuonna 2001. Joukkue on kilpaillut SM-juniorisarjassa aina kaudesta 2009–2010 asti. Sitä ennen joukkue kilpaili kolme kautta minoreissa ja viisi kautta noviiseissa. Joukkuetta ovat valmentaneet Brita Salminen, Johanna Nuotiomaa sekä tällä hetkellämilloin? Jenna Orreveteläinen.
Etiopianbanaanit

| Etiopianbanaanit |
| --- | --- |
 Ensete superbum
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Zingiberales
Heimo::  Banaanikasvit Musaceae
Suku::  Etiopianbanaanit Ensete  Horan.
Katso myös
   Etiopianbanaanit Wikispeciesissä   Etiopianbanaanit Commonsissa 
Infobox OKNimi-testi OK: 
Etiopianbanaanit eli pullobanaanit (Ensete) on yksi kolmesta banaanikasvien (Musaceae) heimoon kuuluvasta suvusta.
Historia

Etiopianbanaanien suvun on kuvannut alun perin Paul Fedorowitsch Horaninow (1796–1865) teoksessaan Prodromus Monographiae Scitaminarum vuonna 1862. Sukuun kuului tällöin yksi laji, Ensete edule, joka tunnetaan nykyisin nimellä etiopianbanaani (Ensete ventricosum). Suku ei kuitenkaan saanut yleistä hyväksyntää, ennen kuin E. E. Cheesman otti sen uudelleen käyttöön vuonna 1947 Kew Bulletinissa julkaistussa banaanikasvien taksonomiaa käsittelevässä artikkelissa. Etiopianbanaanit käsitti tällöin 25 lajia. Cheesman tosin myönsi, että kenttätutkimukset voivat osoittaa monen taksonin toistensa synonyymeiksi.
Simmonds julkaisi vuonna 1960 uuden etiopianbanaaneja käsittelevän luokittelun. Lajimäärä oli tällöin vähentynyt kuuteen. Hiljattain Flora of China on julkaissut uuden Yunnanista löydetyn lajin, jolle on annettu nimeksi Ensete wilsonii. Laji muistuttaa Ensete glaucumia ja sen taksonominen asena on toistaiseksi vielä kiistanalainen. Myös Thaimaasta on löydetty mahdollisesti uusi laji, joka muistuttaa Ensete superbumia, mutta sitä ei ole vielä virallisesti kuvattu. Näiden lisäksi Aasiasta voi vielä löytyä muitakin tieteelle uusia lajeja.
Lajit

Ensete-suku sisältää 6–7 lajia:
Ensete gilletii — Afrikka
Ensete glaucum — Kaakkois-Aasia, Intiasta Papua-Uuteen-Guineaan
Ensete hornblei — Afrikka
Ensete perrieri — Madagaskar
Ensete superbum — Intia
Ensete ventricosum — etiopianbanaani, Afrikka
Ensete wilsonii — Kiina, Yunnan, taksonominen asema kiistanalainen.
Aiheesta muualla

Finto: Kassu – Kasvien suomenkieliset nimet: Ensete
Suomen Lajitietokeskus: Pullobanaanit – Ensete
Firat Arslan

| Firat Arslan |
| --- | --- |

Henkilötiedot
Koko nimi:  Firat Arslan
Syntynyt: 28. syyskuuta 1970 (ikä 54) Friedberg, Baijeri
Kansalaisuus:  Saksa
Nyrkkeilijä
Painoluokka:  alempi raskassarja
Kätisyys:  vasenkätinen
Ammattilaistilastot
Ottelut:  65
Voitot:  53
– tyrmäysvoitot:  38
Tappiot:  9
Ratkaisemattomat:  3
Firat Arslan (s. 28. syyskuuta 1970 Friedberg, Baijeri, Saksan liittotasavalta) on saksanturkkilainen ammattilaisnyrkkeilijä ja WBA-liiton alemman raskaansarjan (90,7 kg) hallitseva maailmanmestari.
Arslan aloitti nyrkkeilyuransa 18-vuotiaana. Vaikka Arslan aloitti nyrkkeilyuransa melko vanhalla iällä, hän voitti amatöörinä 81 kaikkiaan 92:sta käymästään ottelusta ja voitti lukuisia mestaruuksia Saksan nyrkkeilyliigassa.
Ammattilaiseksi Arslan ryhtyi vuonna 1997 ja teki yhdessä ystävänsä Luan Krasniqin kanssa sopimuksen Panix Promotion -tallin kanssa. Kärsittyään uransa ensimmäisen tappion joulukuussa 2000 hän otteli seuraavan vuoden toukokuussa Saksan alemman raskaansarjan mestaruudesta Ruediger Mayta vastaan, mutta hävisi kymmeneräisen kamppailun kaikin tuomariäänin. Jatkettuaan uraansa Arslan pääsi toukokuussa 2003 iskemään German International -tittelistä Bruce Ozbekia vastaan. Hän voitti täydet kymmenen erää kestäneen ottelun kaikin tuomariäänin. Seuraavassa ottelussaan elokuussa hän kohtasi Vadim Tokarevin IBF-liiton intercontinental-titteliottelussa, joka päättyi ratkaisemattomaan. Saman vuoden joulukuussa Arslan otteli vielä WBA-liiton intercontinental-tittelistä, mutta hävisi 12-eräisen kamppailun Lubos Sudalle.
Maaliskuussa 2004 Arslan kohtasi Marco Heinichenin avoimena olleesta Saksan-mestaruudesta ja voitti ottelun viidennen erän tyrmäyksellä. Saman vuoden heinäkuussa hän voitti nimiinsä Euroopan nyrkkeilyliiton EU-tittelin pistevoitolla Lee Manuel Ossiesta kymmeneräisessä ottelussa. Vielä saman vuoden joulukuussa hän voitti nimiinsä WBO:n intercontinental-tittelin seitsemännen erän teknisellä tyrmäyksellä Alexander Petkovicia vastaan. Hän puolusti titteliään voitokkaasti Carlos Cruzatia ja Gabor Halaszia vastaan.
Voitettuaan lokakuussa 2006 Grigori Drozdin eteni Arzlan WBA-liiton maailmanmestaruusotteluun, jonka voittaja julistettaisiin väliaikaismestariksi. Ottelu pidettiin kesäkuussa 2007, vastustajana Valeri Brudov. Ottelu tuomittiin Arslanin voitoksi hajaäänipäätöksellä. Vakiinnuttaakseen tittelin nimiinsä Arslanin täytyi vielä voittaa varsinainen mestari, 43-vuotias Virgil Hill. Marraskuussa 2007 Dresdenissä järjestetyssä ottelussa Arslan vei voiton nimiinsä kaikin tuomariäänin. Arslan puolusti mestaruuttaan toukokuussa 2008 pistevoitolla Darnell Wilsonia vastaan. Arslan menetti WBA-liiton tunnustaman mestaruuden kärsittyään tappion teknisellä tyrmäyksellä kymmenennessä erässä Guillermo Jonesille syyskuussa 2008.
Fantasia (maalaus)

Ateneumin taidemuseon kokoelmien Fantasia.
Fantasia on kahden Magnus Enckellin vuonna 1895 valmistuneen teoksen nimi. Toinen on vesiväri- ja guassimaalaus (7×44 cm, Ateneumin taidemuseo), toinen guassityö (63,5×41,4 cm, Mikkelin taidemuseo, Airion kokoelma). Näistä Mikkelin taidemuseon versio on aikaisempi, ja sitä pidetään keskeneräisempänä ja värillisesti vahvempana. Fantasiat kuuluvat Enckellin ensimmäisiin mytologia-aiheisiin maalauksiin, ja hän aloitti niiden luonnostelun Italiassa syksyllä 1894. Hän maalasi Fantasiasta useita luonnoksia, mutta lopulliseen muotoonsa se valmistui Firenzessä 1895. Sen vahva väritys poikkeaa hänen aikaisemmista symbolistisista töistään. Fauni-maalaus, joka valmistui samoihin aikoihin, kuuluu myös Enckellin Fantasia-aiheisiin. Enckell työsti samaan aikaan Melankolia-teosta, joka toteutukseltaan ja aiheeltaan poikkesi Fantasioiden teknisestä keveydestä.
Molemmissa Fantasioissa esiintyy ruusuilla seppelöity nuorukainen lammen rannalla haltioitunut ilme kasvoillaan. Lammella ui mustia ja valkeita joutsenia. Enckell itse kuvaili teosta ystävälleen Yrjö Hirnille Milanossa 21. marraskuuta 1894 päivätyssä kirjeessään näin: ”Nuorta bakkanttifiguuria ympäröi joukko tummaa vettä vasten piirtyviä mustia joutsenia. Taustalla on ruskeita sypressejä, Bacchuksen punainen temppeli ja vahvana sininen taivas. Sypressien välissä uiskentelee joukko valkoisia joutsenia kohti mustien ryhmää.”
Valon ja pimeyden luoma kontrasti on teosten ilmaisuissa olennaista ja näkyvintä. Teoksia voidaan tulkita 1890-luvulla suosituksi tulleen Nietzschen dualistisen taiteenkäsityksen kautta. Valkoiset joutsenet ovat Apollonin lintuja, jotka ovat lähestymässä mustia joutsenia ja ikään kuin peittoavat tummien lintujen mustuuden, synnyttäen siten yhdessä riemun ja melankolian harmonisen ykseyden. Teoksissa on näin luettavissa Orfeus-myytin tulkintaa, missä Orfeus häilyy kahden erilaisen, apollonisen ja dionyysisen olemisen välillä. Fantasioita ei voida kuitenkaan tulkita vain yhdestä lähteestä. Enckellille oli tyypillistä yhdistellä aiheita monista tarinoista. Myös luonnon merkitys fantasia-aiheissa on olennainen, tiivis yhteys mallin ja luonnon välillä vahvistaa maalausten aistillisuutta.
Formula 3000 Belgian Grand Prix 2004

Formula 3000 Belgian Grand Prix 2004 oli Formula 3000 -kauden 2004 yhdeksäs osakilpailu, joka ajettiin 28. elokuuta Circuit de Spa-Francorchamps’n moottoriradalla Belgiassa. Kilpailu ajettiin Formula 1:sten Belgian GP:n ohessa.
Kilpailun voitti Arden International -tallin kuljettaja Robert Doornbos. Toiseksi sijoittui Doornbossin tallikaveri Vitantonio Liuzzi, joka varmisti sarjan mestaruuden.
Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 2 |  Robert Doornbos | Arden International | 22 | 58:14,019 | 2 | 10 |
| 2. | 1 |  Vitantonio Liuzzi | Arden International | 22 | +27,877 | 1 | 8 |
| 3. | 3 |  José María López | CMS Performance | 22 | +29,319 | 4 | 6 |
| 4. | 17 |  Tomáš Enge | Ma-Con Engineering | 22 | +38,368 | 3 | 5 |
| 5. | 7 |  Patrick Friesacher | Coloni Motorsport | 22 | +38,494 | 10 | 4 |
| 6. | 16 |  Tony Schmidt | Ma-Con Engineering | 22 | +56,876 | 8 | 3 |
| 7. | 15 |  Esteban Guerrieri | BCN Competicion | 22 | +58,621 | 5 | 2 |
| 8. | 8 |  Matteo Grassotto | AEZ Racing | 22 | +66,870 | 6 | 1 |
| 9. | 9 |  Jeff van Hooydonk | Super Nova Racing | 22 | +69,762 | 13 |  |
| 10. | 6 |  Ernesto Viso | Durango | 22 | +97,353 | 12 |  |
| 11. | 11 |  Nico Verdonck | Team Astromega | 22 | +98,531 | 14 |  |
| 12. | 14 |  Enrico Toccacelo | BCN Competicion | 22 | +1.04,291 | 7 |  |
| 13. | 10 |  Can Artam | Super Nova Racing | 22 | +1.15,136 | 15 |  |
| 14. | 4 |  Mathias Lauda | CMS Performance | 22 | +1.19,448 | 9 |  |
| 15. | 5 |  Matteo Meneghello | Durango | 22 | +1.37,143 | 17 |  |
| 16. | 19 |  Ferdinando Monfardini | AEZ Racing | 21 | +1 kierros | 11 |  |
| Kesk. | 8 |  Chanoch Nissany | Coloni Motorsport | 7 | Vaihdelaatikko | 16 |  |
| Kesk. | 12 |  Olivier Tielemans | Team Astromega | 6 | Polttoainepumppu | 18 |  |
Lähde:
Exidy

| Exidy |
| --- | --- |
Perustettu:  1974
Perustaja:  Pete Kauffman
Lakkautettu:  1995
Avainhenkilöt:  Samuel Hawes, John Metzler
Kotipaikka:  Palo Alto, Yhdysvallat
Toimiala:  videopeliteollisuus
Infobox OKVirheellinen NIMI-arvo: 
Exidy oli yhdysvaltalainen kolikkopelien kehittäjä, joka perustettiin vuonna 1974. Yrityksen perusti Pete Kauffman Palo Altossa lähdettyään Ramtek-yrityksestä.
Yritys teki myös kokeiluita kotitietokoneiden valmistukseen Exidy Sorcerer -malleilla.
Yritys lopetti toimintansa vuonna 1995. Vuonna 2006 Mean Hamster Software hankki oikeudet valmistaa kolikkopelejä Exidy-nimellä.
Kolikkopelit

Alley Rally (1975)
Destruction Derby (1975)
Death Race (1976)
Robot Bowl (1977)
Score (1977)
Super Death Chase (1977)
Circus (1977)
Car Polo (1977)
Attack (1977)
Football (1978)
Ripcord (1979)
Side Trak (1979)
Crash (1979)
Fire One! (1979)
Tail Gunner 2 (1980, ostettu Cinematronicsilta)
Star Fire (1979)
Sheriff (1979, kehittänyt Nintendo; julkaistu nimellä Bandido in 1980)
Spectar (1980)
Targ (1980)
Mouse Trap (1981)
Venture (1981)
Pepper II (1982)
Victory (1982)
Hard Hat (1982 rajoitettu julkaisu)
Crossbow (1983)
Fax (1983)
Catch 22 (1983)
Cheyenne (1984)
Combat (1985)
Vertigo (1985 rajoitettu julkaisu)
Top Gunner (1986)
Top Secret (1986)
Clay Pigeon (1986)
Chiller (1986)
Crack Shot (1987)
Hit N Miss (1987)
Rough Ranger (1988)
Showdown (1988)
Who Dunit (1988)
Yukon (1989)
Aiheesta muualla

Yrityksen tiedot MobyGamesissä (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Exidy
Käännös suomeksi
Hyypiö (Keminmaa)

Hyypiö on noin 50 asukkaan maaseutukylä Keminmaan kunnassa Lapin maakunnassa Akkunusjoen varrella, noin yhdeksän kilometriä itään kuntakeskuksesta, Elijärven kaivoksen pohjoispuolella.
Kylän ensimmäiset asukkaat, jotka asettuivat Hyypiöön kesällä 1948, olivat rintamamiesperheitä.
Hyypiö

Hyypiö voi tarkoittaa ainakin:
huuhkajaa
haukkumasanaa
Hyypiö, kylä Keminmaalla
Hyypiö, kylä Kemijärvellä
Iso-Hyypiö, lampi Hämeenlinnassa
Iso-Hyypiö, järvi Kuusamossa
kummajaista.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hyypiö”, voi hakea sivunnimihaulla, laajalla sivunnimihaulla tai tekstihaulla.
Hyyperä

Hyyperä on kylä Länsi-Halikon Hajalan taajamassa. Kylän rakennuskanta sijaitsee mäkien päällä ja alava, tasainen maasto on peltona. Kylän lounaisrajalla virtaa Lokkilanjoki. Kylässä on seitsemän asuinrakennusta.
Hyyperän alueelta on tehty kivikautisia löytöjä. Hyyperän kylän perustivat kuitenkin vasta myöhäiskeskiajalla 1300-luvun aikana paimiolaiset. Kylä muodostui pitkään vain Hyyperän mäellä sijainneesta Hyyperän yksittäistilasta, joka oli yksi Halikon kuudesta sotilasvirkatalosta. Hallinnollisesti Hyyperä kuitenkin kuului Paimioon vuoteen 1865 asti. Kylään tuli toinen tila vuonna 1929, kun Myllyniityn torppa lohkottiin omaksi tilakseen.
Hyyperän tilan päärakennus purettiin vuonna 1848, ja uusi rakennus rakennettiin nykyiselle paikalleen Hyyperän mäen itäpuolelle. Mäellä on nykyisin vain maatalousrakennuksia ja konehalleja. Myllyniityn talo on 1950-luvulta.
Formula 3000 Britannian Grand Prix 2003

Formula 3000 Britannian Grand Prix 2003 oli Formula 3000 -kauden 2003 seitsemäs osakilpailu, joka ajettiin 19. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.
Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 1 |  Björn Wirdheim | Arden International | 30 | 50:25,858 | 1 | 10 |
| 2. | 9 |  Giorgio Pantano | Durango | 30 | +8,935 | 2 | 8 |
| 3. | 16 |  Vitantonio Liuzzi | Red Bull Junior Team F3000 | 30 | +20,650 | 4 | 6 |
| 4. | 3 |  Ricardo Sperafico | Coloni Motorsport | 30 | +21,081 | 3 | 5 |
| 5. | 17 |  Patrick Friesacher | Red Bull Junior Team F3000 | 30 | +21,608 | 5 | 4 |
| 6. | 6 |  Enrico Toccacelo | Super Nova Racing | 30 | +23,247 | 7 | 3 |
| 7. | 2 |  Townsend Bell | Arden International | 30 | +23,915 | 6 | 2 |
| 8. | 5 |  Nicolas Kiesa | Super Nova Racing | 30 | +32,528 | 11 | 1 |
| 9. | 15 |  Yannick Schroeder | Superfund ISR - Charouz | 30 | +41,409 | 10 |  |
| 10. | 14 |  Jaroslav Janiš | Superfund ISR - Charouz | 30 | +41,924 | 8 |  |
| 11. | 4 |  Zsolt Baumgartner | Coloni Motorsport | 30 | +50,607 | 12 |  |
| 12. | 12 |  Michael Keohane | Team Astromega | 30 | +57,135 | 13 |  |
| 13. | 18 |  Will Langhorne | BCN F3000 | 30 | +77,473 | 15 |  |
| 14. | 19 |  Marc Hynes | BCN F3000 | 30 | +84,083 | 16 |  |
| Kesk. | 11 |  Tony Schmidt | Team Astromega | 19 | Vaihteisto | 9 |  |
| Kesk. | 10 |  Raffaele Giammaria | Durango | 11 | Pyörähdys | 14 |  |
Lähde:
Hilary Baumann Hacker

Hilary Baumann Hacker (10. tammikuuta 1913 New Ulm – 6. marraskuuta 1990) oli yhdysvaltalainen roomalaiskatolinen piispa. Hänet vihittiin papiksi 4. kesäkuuta 1938 ja nimitettiin Bismarckin hiippakunnan johtoon 29. joulukuuta 1956. Piispaksi vihkiminen seurasi 27. helmikuuta 1957. Pääkonsekraattorina toimi William Otterwell Brady, jota avustivat Francis Joseph Schenk ja James Joseph Byrne.
Hacker osallistui Vatikaanin toiseen kirkolliskokoukseen. Hän erosi tehtävistään Bismarckin piispana 28. kesäkuuta 1982.
FileZilla

| FileZilla |
| --- | --- |

 FileZillan versio 3.5.1 Windows 7:llä.
Kehittäjä:  Tim Kosse
Kehityshistoria
Vakaa versio:  3.67.1 (10. heinäkuuta 2024)
Tiedot
Ohjelmistotyyppi:  FTP-asiakasohjelma
Alusta:  Alustariippumaton
Lisenssi:  GPL
Aiheesta muualla
Verkkosivusto
Versiohallinta
FileZilla on avoimeen lähdekoodiin perustuva alustariippumaton FTP-, SFTP- ja FTPS-muotoja tukeva tiedonsiirto-ohjelma. Ohjelma on äänestetty parhaaksi ohjelmaksi vuonna 2006 järjestetyissä SourceForge.net Community Choice Awardsissa.
Ohjelma on saatavilla Windowsiin, Linuxiin ja Mac OS X:een.
Ominaisuudet

Tuki palomuureille
Tuki SOCKS4/5 ja HTTP1.1 proxylle
SSL-suojatut yhteydet
SFTP-tuki
GSS-autentikointi ja suojaus käyttäen Kerberosta
Aiheesta muualla

FileZillan virallinen sivusto (englanniksi)
FileZilla Wiki
Firat News Agency

Firat News Agency -logo
Firat News Agency (ANF) on kurdilainen uutiskanava, joka raportoi Turkkiin, Kurdistaniin, kurdeihin ja Lähi-itään liittyvistä aiheista. Se sijaitsee Alankomaissa. Turkki on estänyt pääsyn sen sivuille vuodesta 2011 lähtien "turvallisuussyistä". Uutiskanava on keskittynyt tuomaan esille kurdien itsemääräämisoikeuspyrkimyksiä ja arkea Kurdistanin konfliktialueilla. ANF News julkaisee sivuillaan uutisia muun muassa turkiksi, englanniksi, kurdiksi, arabiaksi, espanjaksi, saksaksi ja venäjäksi.
Aiheesta muualla

Kotisivu